टॉप वैरिएंट की कीमत 9.98 लाख रुपए, 22 मई को पहली डिलीवरी
MG reveals variant wise prices of Comet EV. मॉरिस गैरेज (MG) मोटर इंडिया ने शुक्रवार (5 मई) को भारतीय बाजार के लिए कॉमेट ईवी के वैरिएंट वाइस कीमतों का खुलासा कर दिया है। 
मॉरिस गैरेज (MG) मोटर इंडिया ने शुक्रवार (5 मई) को भारतीय बाजार के लिए कॉमेट ईवी के वैरिएंट और प्राइस रिवील कर दिए हैं। कंपनी ने कार को तीन वैरिएंट में लॉन्च किया है।
इसके बेस वैरिएंट की कीमत 7.98 लाख रुपए से शुरू होती जो टॉप वैरिएंट में 9.98 लाख रुपए (दोनों कीमतें एक्स-शोरूम) तक जाती है। कॉमेट ईवी के ये इंट्रोडक्ट्री प्राइस पहले 5 हजार कस्टमर्स के लिए ही अवेलेबल हैं। कंपनी MG कॉमेट ईवी की बुकिंग 15 मई दोपहर 12 बजे से शुरू करेगी। इसके बाद 22 मई से कस्टमर को कार की डिलीवरी दी जाएगी।
टाटा टियागो से 50 हजार रुपए सस्ती है कार
MG की ये सबसे सस्ती, छोटी और एंट्री लेवल इलेक्ट्रिक कार लेंथ के मामले में मारुति की ऑल्टो से भी छोटी है। कामेट ईवी टाटा की टियागो EV से भी करीब 50 हजार रुपए सस्ती है। कार गुजरात के हलोल प्लांट में बनाई जा रही है। MG ZS EV के बाद MG की यह दूसरी EV है।
MG कॉमेट EV के वैरिएंट्स 
एमजी कॉमेट ईवी 3 वैरिएंट्स- पेस, प्ले और प्लश में अवेलेबल है।
8 साल या 1.20 लाख किलोमीटर तक बैटरी पर वारंटी
बायर्स कार को 5 हजार रुपए देकर बुक कर सकते हैं। कॉमेट EV एक ई-शील्ड ओनरशिप पैकेज के साथ अवेलेबल है, जिसमें 3 साल या एक लाख किलोमीटर की स्टैंडर्ड वारंटी, 3 साल की लेबर-फ्री सर्विस, 3 साल की रोड साइड असिस्टेंस और 8 साल या 1.20 लाख किलोमीटर तक बैटरी पर वारंटी शामिल है। कंपनी कॉमेट EV के साथ 3 साल का 60% बायबैक प्लान भी ऑफर कर रही है।
519 रुपए में एक हजार किलोमीटर चलेगी कार
EV में फुल चार्ज पर 230 किलोमीटर की रेंज मिलेगी। कंपनी का दावा है कि ये कार 519 रुपए में 1000 किलोमीटर चलेगी। इसमें नेक्स्ट लेवल पर्सनालाइजेशन दिया गया है। यानी आप कार पर कंपनी मेड फंकी बॉडी रैप्स, कूल स्टिकर लगा सकेंगे।
सीट को फोल्ड कर बढ़ा सकते हैं बूट स्पेस
कार में फोल्डेबल स्प्लिट सीट कॉन्फिगरेशन दिया गया है। यानी आप बूट स्पेस बढ़ा सकते हैं। वहीं कंपनी ने इसे 5 कलर ऑप्शन ब्लैक रूफ के साथ एपल ग्रीन, ऑरोरा सिल्वर, स्टारी ब्लैक, कैंडी व्हाइट और ब्लैक रूफ के साथ कैंडी व्हाइट में उतारा है। EV में दो दरवाजे दिए गए हैं और इसकी सिटिंग कैपेसिटी 4 लोगों की हैं।
ब्रिटिश प्लेन कॉमेट पर रखा EV का नाम
कंपनी ने 19 अप्रैल को दिल्ली के गुड़गांव में हुए इवेंट में कार की पहली झलक दिखाई थी। MG अपने कारों के नाम ऐतिहासिक चीजों पर रखती है। इस कार का नाम ब्रिटिश प्लेन कॉमेट के नाम पर रखा गया है। इस कार की लंबाई सिर्फ 2.9 मीटर है। यानी ये मारुति की ऑल्टो से भी छोटी है।
एक्सटीरियर डिजाइन 
एमजी ने कॉमेट को टॉलबॉय डिजाइन देने की कोशिश की है। इसके फ्रंट में LED हेडलैंप, MG लोगो, डेटाइम रनिंग लैंप्स, रियर में LED टेल लाइट, क्रोम डोर हैंडल, फ्रंट और रियर पार्किंग कैमरा भी मिलेगा। EV में 12 इंच के एयरोडायनेमिक डिजाइन व्हील दिए गए हैं।
डैशबोर्ड पर 20.5 इंच की इंटीग्रेटेड फ्लोटिंग वाइड स्क्रीन 
MG मोटर इसे 'इंटेलिजेंट टेक डैशबोर्ड' कह रही है। कार में इंटीग्रेटेड फ्लोटिंग वाइड स्क्रीन मिलती है, जिसमें 10.25 इंच की हेड यूनिट और 10.25 इंच का डिजिटल क्लस्टर शामिल है। डैशबोर्ड के पास एक फ्लोटिंग यूनिट मिलेगी।
वहीं, स्क्रीन के नीचे हॉरिजॉन्टल पोजिशन में AC वेंट्स मिलेंगे। नई इलेक्ट्रिक कार में क्रोम हाइलाइट्स के साथ रोटरी एयर-कंडीशनिंग कंट्रोल भी दिए गए हैं। इसके अलावा कॉमेट में कनेक्टेड कार टेक्नोलॉजी, कीलेस एंट्री, ड्राइव मोड और कई हाई-एंड फीचर्स मिलेंगे।
ये इंटीरियर फीचर्स मिलेंगे 
इलेक्ट्रिक कार स्टीयरिंग माउंटेड कंट्रोल्स के साथ आएगी। इसमें दोनों साइड पर दो कंट्रोल सेट दिए गए हैं। ये कंट्रोलर्स एपल iPod से इंस्पायर्ड हैं। इससे ऑडियो, नेविगेशन, इंफोटेनमेंट वॉयस कमांड जैसे फीचर्स को कंट्रोल करने के ऑप्शन हैं।
टाटा की टियागो EV को देगी टक्कर
MG मोटर ने अपनी इस कार को भीड़-भाड़ वाले इलाकों में ड्राइव करने के लिए तैयार किया है। ये कार टाटा की टियागो EV को टक्कर देगी जिसे पिछले साल लॉन्च किया गया था। टाटा ने टियागो को 8.49 लाख की शुरुआती कीमत में लॉन्च किया था। MG कॉमेट की कीमत 7.98 लाख रुपए से शुरू है। यानी टियागो से करीब 50000 रुपए सस्ती है।
कार की रेंज 
कॉमेट ईवी में 17.3 kwh लिथियम आयन बैटरी दी गई है। ये फ्रंट व्हील कार है और एक बार फुल चार्ज करने पर ये 230 किमी की रेंज देती है। टाटा टियागो एक बार चार्ज में ये अलग-अलग बैटरी पैक के साथ 250 और 315 Km चलती है।
एतिहासिक चीजों पर होते हैं MG की कारों के नाम 
MG मोटर अपनी कारों के नाम एतिहासिक चीजों पर रखने के लिए जानी जाती है। कंपनी ने अपकमिंग स्मार्ट EV का नाम 1934 के ब्रिटिश प्लेन से इंस्पायर होकर 'कॉमेट' रखा है। इस प्लेन ने इंग्लैंड-ऑस्ट्रेलिया मैकरॉबर्टसन एयर रेस में भाग लिया था। कॉमेट का मतलब धूमकेतु होता है।
MG मोटर इंडिया के मौजूदा पोर्टफोलियो में हेक्टर शामिल है। इसका नाम 1930 के दशक के अंत में तैयार दूसरे वर्ल्ड वॉर के फाइटर ब्रिटिश बाइप्लेन के नाम पर रखा गया है। इसी तरह ग्लॉस्टर का नाम एक प्रोटोटाइप जेट-इंजन विमान के नाम पर रखा गया है जो ब्रिटेन में बनाया गया था और पहली बार 1941 में उड़ाया गया था।
